**BOAHKUHEAPMI ČAKČAT 2025 - GUOVDAGEAIDNU SUOHKAN**

Čavčča 2025 rájes boahtá influeanssa ja korona boahkuheapmi riskajoavkkuide, ja geahpesvuolšši (pneumokokk) boahkuheapmi 65-jahkásaččaid lea oassin ođđa našunála rávisolbmuid boahkuhanprográmmas.

Suohkaniin lea ovddasvástádus das ahte álbmogii fállojuvvo boahkuheapmi našunála boahkuhanprográmma láhkaásahusa mielde. Fálaldat lea sihke sidjiide geat orrot bistevaččat suohkanis ja sidjiide geat orrot gaskaboddosaččat suohkanis (gč. 1 §).

**Boahkuhanbeaivvit Guovdageainnus:**

Gaskavahkku golggotmánu 22. beaivvi dii. 9-15

Gaskavahkku golggotmánu 29. beaivvi dii. 9-15

Gaskavahkku skábmamánu 5. beaivvi dii. 9-15

📍 Boahkuheapmi dáhpáhuvvá dearvvašvuođaguovddážis. Ii leat dárbu diŋgot diimmu.

**Boahkuhanbeaivvit Mázes:**

Disdaga skábmamánu 4. beaivvi dii. 9-14

📍 Máze Orrun ja fuolahusguovddážis.

## Influeansaboahkut ávžžuhuvvo:

* Ahkejoavkkut 65 jagi ja boarráset
* Olbmot fuolahanásodagain ja buhcciidruovttus
* Áhpeheamit (guovtti ja goalmmát trimesteris)
* Ovdaláigge riegádan mánát
* Mánát ja rávisolbmot definerejuvvon riskajoavkkuin

[Influensavaksine – informasjon til befolkningen - FHI](https://www.fhi.no/va/voksenvaksinasjon/vaksiner-mot-sykdommene-a-a/vaksiner-i-voksenvaksinasjonsprogrammet/influensavaksine/)

[Koronavaksine – informasjon til befolkningen - FHI](https://www.fhi.no/va/voksenvaksinasjon/vaksiner-mot-sykdommene-a-a/vaksiner-i-voksenvaksinasjonsprogrammet/koronavaksine/)

## Covid19-boahkut ávžžuhuvvo:

* Ahkejoavkkut 75 jagi ja boarráset
* Olbmot fuolahanásodagain ja buhcciidruovttus
* 65 jahkásaš olbmot ja boarráseappot sáhttet maiddai oažžut jus háliidit
* Ahkejoavkkut 18-74 jagi geat gullet riskajovkui
* Ahkejoavkkut 12 -17 jagi geain lea duođalaš vuođđodávda
* Ahkejoavkkut 6 mánu – 11 jagi geain lea duođalaš vuođđodávda individuálalaš árvvoštallama vuođul

## Geahpesvuolšeboahkut ávžžuhuvvo:

* Olbmot geat leat 65 jagi ja boarráset
* Buohkat geat leat riegádan 1960:s ožžot dán vuoliduvvon haddái, danin go sii lea oassin ollesolbmuid boahkuhanprográmmas.

Geahpesvuolšši vuostá gávdnojit máŋga iešguđetlágan boahku. Muhtimiid ferte ođđasis boahkuhit 6 jagi geahčen, ja earát ges bistet guhkit. Addo bagadus dán birra sidjiide geat dan háliidit.

## Hattit

Covid19 ja geahpesvuolšši haddi (sii geat leat riegádan 1960:s) unnu jus olbmot ožžot guokte dahje golbma boahku.

* **Influeansaboahkut:**301 ruvnno
* **Covid19-boahkut (koronaboahkut):**110/ 85 ruvnno
* **Geahpesvuolšeboahkut sidjiide geat leat riegádan 1960:s:**110/85 ruvnno
* **Geahpesvuolšeboahkut Pneumovax (jus ii leat riskajoavkkus):**480 ruvnno
* **Geahpesvuolšeboahkut Prevenar 20 (jus ii leat riskajoavkkus):** 990 ruvnno